CELEX: 32008D0829
Language: sk
Date: 2008-10-30 00:00:00
Title: 2008/829/ES: Rozhodnutie Komisie z  30. októbra 2008 , ktorým sa mení a dopĺňa rozhodnutie 2007/453/ES, ktorým sa stanovuje štatút členských štátov, tretích krajín alebo ich regiónov podľa rizika BSE [oznámené pod číslom K(2008) 6274] (Text s významom pre EHP)

1.11.2008   
            
            
               SK
            
            
               Úradný vestník Európskej únie
            
            
               L 294/14
            
         
      ROZHODNUTIE KOMISIE
   
   z 30. októbra 2008,
   ktorým sa mení a dopĺňa rozhodnutie 2007/453/ES, ktorým sa stanovuje štatút členských štátov, tretích krajín alebo ich regiónov podľa rizika BSE
   [oznámené pod číslom K(2008) 6274]
   (Text s významom pre EHP)
   (2008/829/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (1), a najmä na jeho článok 5 ods. 2 tretí pododsek a článok 5 ods. 3,
   keďže:
   
               (1)
            
            
               V nariadení (ES) č. 999/2001 sa stanovujú pravidlá prevencie, kontroly a eradikácie prenosných spongiformných encefalopatií (PSE) u zvierat. Tieto pravidlá sa vzťahujú na produkciu a uvádzanie živých zvierat a produktov živočíšneho pôvodu na trh. Na tento účel sa má určiť štatút členských štátov, tretích krajín alebo ich regiónov („krajín alebo oblastí“), a to ich zaradením do jednej z troch kategórií podľa rizika bovinnej spongiformnej encefalopatie (BSE): zanedbateľné riziko BSE, kontrolované riziko BSE a neurčené riziko BSE.
            
         
               (2)
            
            
               V prílohe k rozhodnutiu Komisie 2007/453/ES z 29. júna 2007, ktorým sa stanovuje štatút členských štátov, tretích krajín alebo ich regiónov podľa rizika BSE (2), sa uvádza zoznam krajín alebo regiónov podľa ich štatútu v súvislosti s rizikom BSE.
            
         
               (3)
            
            
               Kým sa definitívne neuzavrie štatút členských štátov podľa ich rizika BSE, všetky členské štáty sa dočasne uznávajú za krajiny s kontrolovaným rizikom BSE v zmysle rozhodnutia 2007/453/ES. Na generálnom zasadaní v máji 2008 OIE prijalo rezolúciu týkajúcu sa štatútu rôznych krajín v súvislosti s BSE. Príloha k rozhodnutiu 2007/453/ES by sa preto mala zosúladiť s odporúčaniami v rezolúcii OIE. Pokiaľ nie je definitívne uzavretý štatút niektorých členských štátov podľa rizika BSE a pri zohľadnení zosúladených prísnych ochranných opatrení v súvislosti s BSE, ktoré sa uplatňujú v rámci Spoločenstva, uvedené členské štáty by mali byť dočasne uznané za krajiny s kontrolovaným rizikom BSE.
            
         
               (4)
            
            
               Rozhodnutie 2007/453/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2007/453/ES sa nahrádza znením prílohy k tomuto rozhodnutiu.
   Článok 2
   Toto rozhodnutie nadobúda účinnosť 1. decembra 2008.
   Toto rozhodnutie je určené členským štátom.
   
      V Bruseli 30. októbra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 147, 31.5.2001, s. 1.
   
      (2)  Ú. v. EÚ L 172, 30.6.2007, s. 84.
   
      PRÍLOHA
      ZOZNAM KRAJÍN ALEBO REGIÓNOV
      A.   Krajiny alebo oblasti so zanedbateľným rizikom BSE
      Členské štáty
      
                  —
               
               
                  Fínsko
               
            
                  —
               
               
                  Švédsko
               
            Krajiny EZVO
      
                  —
               
               
                  Island
               
            
                  —
               
               
                  Nórsko
               
            Tretie krajiny
      
                  —
               
               
                  Argentína
               
            
                  —
               
               
                  Austrália
               
            
                  —
               
               
                  Nový Zéland
               
            
                  —
               
               
                  Paraguaj
               
            
                  —
               
               
                  Singapur
               
            
                  —
               
               
                  Uruguaj
               
            B.   Krajiny alebo oblasti s kontrolovaným rizikom BSE
      Členské štáty
      
                  —
               
               
                  Belgicko, Bulharsko, Česká republika, Dánsko, Nemecko, Estónsko, Írsko, Grécko, Španielsko, Francúzsko, Taliansko, Cyprus, Lotyšsko, Litva, Luxembursko, Maďarsko, Malta, Holandsko, Rakúsko, Poľsko, Portugalsko, Rumunsko, Slovinsko, Slovensko, Spojené kráľovstvo
               
            Krajiny EZVO
      
                  —
               
               
                  Švajčiarsko
               
            
                  —
               
               
                  Lichtenštajnsko
               
            Tretie krajiny
      
                  —
               
               
                  Brazília
               
            
                  —
               
               
                  Kanada
               
            
                  —
               
               
                  Čile
               
            
                  —
               
               
                  Taiwan
               
            
                  —
               
               
                  Mexiko
               
            
                  —
               
               
                  Spojené štáty
               
            C.   Krajiny alebo oblasti s neurčeným rizikom BSE
      
                  —
               
               
                  Krajiny a regióny, ktoré nie sú v zozname v bodoch A a B tejto prílohy.